CELEX: 62011TN0137
Language: hu
Date: 2011-03-11 00:00:00
Title: T-137/11. sz. ügy: 2011. március 11-én benyújtott kereset — Guiai Bi Poin kontra Tanács

30.4.2011   
            
            
               HU
            
            
               Az Európai Unió Hivatalos Lapja
            
            
               C 130/22
            
         2011. március 11-én benyújtott kereset — Guiai Bi Poin kontra Tanács
   (T-137/11. sz. ügy)
   2011/C 130/42
   Az eljárás nyelve: francia
   
      Felek
   
   
      Felperes: Georges Guiai Bi Poin (Abidjan, Elefántcsontpart) (képviselő: G. Collard ügyvéd)
   
      Alperes: az Európai Unió Tanácsa
   
      Kereseti kérelmek
   
   
               —
            
            
               A Törvényszék állapítsa meg, hogy a felperest, Georges GUIAI BI POIN-t érintő részében az Európai Unió Hivatalos Lapjában 2011. január 15-én közzétett 2011. január 14-i 25/2011/EU tanácsi rendelet és 2011. január 14-i 2011/18/KKBP tanácsi határozat ténybelileg megalapozatlan,
            
         
               —
            
            
               következésképpen
               
                           —
                        
                        
                           semmisítse meg a 2011. január 14-i 25/2011/EU tanácsi rendeletet és a 2011. január 14-i 2011/18/KKBP tanácsi határozatot;
                        
                     
                           —
                        
                        
                           másodlagosan rendelje el, hogy Georges GUIAI BI POIN nevét töröljék az említett rendelet és határozat mellékletében szereplő listákról.
                        
                     
         
      Jogalapok és fontosabb érvek
   
   
               1.
            
            
               Az első jogalap az indokolási kötelezettség megsértésén alapul, amennyiben a felperesnek azon személyek és szervezetek listájára való felvételének indokai, akikre, illetve amelyekre a korlátozó intézkedések alkalmazandók, sablonosak olyan konkrét ténybeli bizonyítékok említése nélkül, amelyek lehetővé teszik a felvétel relevanciájának értékelését.
            
         
               2.
            
            
               A második jogalap nyilvánvaló értékelési hibán alapul, amennyiben
               
                           —
                        
                        
                           a felperesnek azt róják fel, hogy nem volt hajlandó elismerni magára nézve a demokratikusan megválasztott elnök, Alassane Ouattara hatalmát, holott mint katona nem vonhatta ki magát az országa alkotmányos hatóságainak való engedelmesség alól, amelyek Laurent Gbagbót nyilvánították megválasztott elnöknek, és
                        
                     
                           —
                        
                        
                           a felperesnek azt róják fel, hogy az emberi jogok és a nemzetközi humanitárius jog súlyos megsértéséért felelős, holott a Nemzetközi Büntetőbíróság, melynek joghatóságát elismerte az Elefántcsontparti Köztársaság, nem indított eljárást a felperes ellen.